gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru ru gl gl th gl en hy gl es da gl vi kn gl gl tt gl it kn gl es da gl it sv gl fr als gl eo hy gl en tt gl en kn gl en hy gl en da gl es da gl eo als gl gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl gl gl en gl en gl gl en gl sv gl fr gl de en de gl gl it gl en gl en gl en gl en en en gl en gl en gl en gl en gl en gl gl gl gl gl gl gl gl gl gl ca gl gl gl gl
O Concello de Zas convértese na capital do Nadal da Costa da Morte - Costa da Morte - Que pasa na costa
Cultura musica teatro nadal cabalgata contacontos
O teatro, a música, os contacontos, os obradoiros e a maxia volven a Zas este Nadal da man dun completo programa de actividades que, un ano máis, organiza o Concello de Zas a través da Concellería de Cultura e en colaboración con varias entidades culturais e centros educativos do municipio. Na programación inclúense actividades para todos os públicos, aínda que os nenos e as nenas serán os principais protagonistas do Nadal. As actuacións repártense por diferentes localizacións da vila e algunhas delas realizaranse nos propios centros educativos do municipio dentro do horario escolar, co fin de que todos os nenos e nenas do concello gocen do mellor Nadal posible. O programa de Nadal arranca esta mesma tarde, cunha sesión de contacontos infantil na Axencia de Lectura de Baio da que se encargará Trinke Trinke Teatro. Dentro das propostas infantís tamén se inclúe “Inmóbile”; unha función cargada de humor que interpretará Isla Letrisca o luns 17 de decembro ás 10:00 horas para o alumnado do CPI de Zas e ás 12:30 horas para o do CEIP Labarta Pose. “Os Fabulosos Cleaners”, de Malasombra Teatro, será outra das funcións dirixidas ao público escolar e que terá lugar o mércores, 19 de decembro, ás 11:30 horas no Auditorio do Concello e o xoves, 20 de decembro, ás 12:30 horas no Auditorio de Baio. E ao día seguinte, o venres 21 de decembro, a programación do Nadal de Zas trasládase ao IES Maximino Romero de Lema onde se proxectará “Sicixia”; un filme rodado en boa parte na Costa da Morte e que xa recibiu numerosos recoñecementos. Obradoiros infantís O Concello contempla, así mesmo, a conciliación laboral e familiar das familias para o que poñerá en marcha uns obradoiros e xogos de Nadal que se impartirán durante as vacacións escolares e que están dirixidas a nenos e nenas de 4 a 12 anos. A primeira quenda será os días 26, 27 e 28 de decembro entre as 16:00 e as 19:00 horas no Centro Sociocultural de Baio. Xa os días 2, 3 e 4 de xaneiro as actividades trasládanse ao Centro Sociocultural de Zas e desenvolveranse entre as 10:00 e as 13:00 horas. Para participar nestes obradoiros é necesario anotarse previamente chamando ao 981 718 056 ou 981 751 398. Programación para adultos Como vén sendo habitual en Zas polo Nadal tamén haberá actividades para o público adulto coas que se  pretende, por unha banda, ofertar unha alternativa de ocio e de lecer diferente e, por outra, incentivar o movemento económico nas nosas vilas. A primeira das citas para o público adulto é este sábado, 15 de decembro ás 21:00 horas, no Auditorio do Concello. Nesta ocasión, a compañía de teatro Contraproducións trae a Zas a súa obra “Fillos do Sol”. E xa ao día seguinte, o domingo, 16 de decembro. Emilio Rúa e Rosa Cedrón levarán o seu espectáculo musical ata as Torres do Allo. A función, á que poden asistir todos os públicos, comeza ás 18:00 horas. E no Nadal de Zas tampouco podían faltar as risas. Diso encargaranse Celso Sanmartín e Quico Cadaval que actuarán no Auditorio de Baio o sábado 22 e o sábado 29 de decembro, respectivamente. As dúas funcións son de balde ata completar aforo e comezan ás 21:30 horas. PanxoliñaZas Outra das actividades que non podía faltar na programación de Nadal de Zas é o concurso “PanxoliñaZas” no que se repartirán 400 euros en premios. No certame, que persegue fomentar o uso da lingua e das novas tecnoloxías así como de manter as tradicións, pode participar calquera veciña ou veciño do concello independentemente da súa idade. Para participar tan só ten que enviar un vídeo, realizado tanto de forma individual coma en grupo, cantando en galego unha panxoliña ou un canto de Aninovo que poden ser tradicionais ou de creación propia. O prazo de presentación dos traballos remata o 21 de decembro. Haberá premios para o vídeo máis popular en Facebook, pola presentación e posta en escena, pola fidelidade á tradición galega e un vídeo infantil. En total outorgaranse catro premios de 100€ cada un xunto cun diploma acreditativo. Cabalgata de Reis E a maxia do Nadal percorrerá o noso concello o 5 de xaneiro coa visita dos Reis Magos, acompañados dun gran séquito de paxes, que visitan as nosas parroquias ao longo de todo o día. As carrozas partirán ás 10:00 horas de Andregalla para dende alí emprender unha viaxe por todas as parroquias do Concello de Zas. Ademais de moita ilusión, Melchor, Gaspar e Baltasar repartirán ducias de caramelos entre os nosos veciños e veciñas. Tamén terán tempo para falar con eles e para entregarlle as cartas nas recepcións reais que realizarán despois do percorrido no pavillón municipal de Baio e no Centro Sociocultural de Zas.  Alí estarán acompañados de cadansúa actuación infantil das que se encargará Rudi Rudi en Baio e As Sircópatas en Zas. Baile para maiores No programa deste Nadal en Zas tamén un espazo especial os nosos maiores. Para eles haberá actuacións especiais durante os sábados do Nadal no Centro Sociocultural de Zas. Alí poderán bailar e divertirse coas actuacións do dúo D`Café (15 de decembro), do dúo Tal para Cual (22 de decembro) e do dúo Charada (29 de decembro)  e doutra actuación especial (ainda sen confirmar) para a noite de Reis.
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
Carballo exporta a pioneira experiencia municipal de arte urbana no Placemaking Week Europe
O Parque comercial e de ocio A Revolta, “do melloriño que hai en toda Europa”
O programa de Outono de Vimianzo, unha referencia comarcal
O Concello da Laracha esixe a cobertura de todas as prazas de [email protected]
A veciñanza de Corcoesto infórmase sobre o parque eólico Alto do Torreiro
Carballo exporta a pioneira experiencia municipal de arte urbana no Placemaking Week Europe
O Parque comercial e de ocio A Revolta, “do melloriño que hai en toda Europa”
María de Dina fai xoias con crebas: “Para min Louro, o mar e a natureza en xeral son inspirasión”
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
A incerteza volve enlear as Festas da Pilarica da Trabe
Os traballadores de XEAL berraron as súas eternas demandas na orella da Xunta
A Xunta volve abrir unha convocatoria para o práctico portuario sen atender ás demandas da Costa da Morte
Os Premios Youtubeiras volven un ano máis para promover a creación en galego na rede
COPYRIGHT 2019 QUE PASA NA COSTA
Aviso Legal y Condiciones de uso